Силвестер Саламон

Силвестер Саламон (Силвестер Саламон – Писнї (1973) *5. август 1912, Беркасово, Мадярске кральовство, дн. Сербия — †21. януар 1988, Бербанк, Калифорния, США) — священик и поет з войводинскых Русинох.Paul Robert Magocsi

 Биография 
Абсолвовав класичну гимназию в Загребѣ (1925–1933) и грекокатолицку теологичну академию во Львовѣ (1933–1936). Оженив ся з галичанков Мариов Иванчук. Быв высвяченый на священика (1937) и вернув ся до Югославии, де служив по розличных грекокатолицкых парохиях, а наостанок во своем родном селѣ Беркасовѣ (1943–1953).

В року 1953 з жонов и четырьома дѣтми емигровав до США, раз до Огайо, пак до Калифорнии, де служив про Украинску Католицку Церкву до пензии. Его послѣдна адреса была: Rev.Sylvester Salamon, 1755 El Cerrito Place Los Angeles, California 90020.

 Творба 
Саламон зачав писати ещи яко гимназиста (1925). За 5 рокы во Львовѣ на него вплынув Гавриил Костельник, котрый го пригваряв писати поезию и прозу. Ещи там выдав свою перву зберьку дѣточой поезии Нашим дзецом (1936). Вернувши ся до Войводины, публиковав розличны роботы в русинскых новинках и алманахах. Штил его писаня позначеный рафинованым поглядом на свѣт и податливостьов на вплывы сучасной ему авантгарды. Окрем поезии писав повѣданя, есеи, путны записы и литературну критику. Посмертно в Новом Садѣ выданый его двотомник Вибрани твори (1988, 1989).

 Жерела и одказы 



 Референции 

Категория:Русиньскы поеты